Αξίζουν συγχαρητήρια και hats-off στον ιδιοκτήτη. Μακάρι να υπήρχαν περισσότεροι τόσο ευγενικοί και τοσο εξυπηρετικοί άνθρωποι στις μέρες μας. Επειδή είχα κάνει εγώ κουταμάρα και ειχα κλείσει να φτάσουμε πολύ νωρίς στη Θεσσαλονίκη, ζητήσαμε να κάνουμε early check in. Το ζήτησα αρκετά αργά είναι η αλήθεια, και ο άνθρωπος δεν είμαι σίγουρος ότι αν ήταν άλλος στη θέση του θα ικανοποιούσε το αίτημα μας-και θα είχε και κάθε δικαίωμα και κάθε δίκιο να ΜΗΝ το κάνει. Εκείνος όμως, μου έδωσε την αίσθηση ότι "σκίστηκε" για να μας εξυπηρετήσει, και αυτό με κέρδισε. Πράγματι, μας έδωσε ένα πολύ νωρίτερο check in. Τον ευχαριστώ για αυτό.
Το δωμάτιο είναι πολύ καλό, σε καλό μέγεθος, με καλή θέα, πολύ όμορφο μπαλκόνι, λειτουργικότατο, με ωραία έπιπλα. Πάρα πολύ εξυπηρετική η δυνατότητα να αφήσεις τις αποσκευές μετά το check out σε χώρο δίπλα στο διαμέρισμα, επίσης ένα plus για τον ιδιοκτήτη και το διαμέρισμα. Θα το ξαναεπισκεπτόμουνα. Πολύ καλή τοποθεσία, πολύ κοντά σε ενδιαφέροντα και σημαντικά μέρη, δύο λεπτά περπάτημα από την Τσιμισκή (ή ουτε δύο λεπτά). Καλό value for money, όχι υπερτιμημένο, ικανοποιητικότατο. Like!!!